شه‌فه‌ق نيوز/ مه‌ولود چاويش ئۆغلۆ وه‌زير خارجيه‌ى توركيا, جه‌خت له‌ گرنگى وازكردن ده‌روازه‌ى مه‌رزێ"ئوفا كوى" كرد له‌ناونى توركيا و عراق و وت: ئى ده‌روازه‌ى قانجازه‌يل فريه‌يگ ديرێد ئه‌را عراق و حكومه‌ت هه‌رێم كوردستان.
ئۆغلۆ له‌ لاپه‌ڕه‌ى تايبه‌ت خوه‌ى له‌ توێته‌ر ئه‌و قسه‌يليه‌ بڵاو كرد، ئه‌ويش دوياى ديدارى وه‌ل وه‌رپرسه‌يليگ له‌ حكومه‌ت هه‌رێم كوردستان.
وه‌زير خارجيه‌ى توركيا وت: وازكردن ده‌روازه‌ى ئوفا كوى قانجازه‌يل فريه‌يگ ره‌سينێده‌ عراق و حكومه‌ت كوردستان و ئيمه‌يش پشتگيرى له‌ چالاكى پياوه‌يل كار ئه‌كه‌يم و ئاماژه‌ وه‌يه‌يش كردگه‌ وڵاته‌گه‌ى هه‌وڵ زيايكردن په‌يوه‌نديه‌يل بازرگانى و وه‌به‌رهاوردن ئه‌ياد وه‌ل حكومه‌ت هه‌رێم كوردستان و گشت ناوچه‌يل عراقى.
